वाशिंगटनः क्रिस्टीन ब्लेजी फोर्ड राष्ट्रपति डोनाल्ड ट्रंप की ओर से सुप्रीम कोर्ट के न्यायाधीश पद के लिए नामित ब्रेट कावानाह के खिलाफ यौन उत्पीड़न के आरोपों पर सीनेट की न्यायपालिका समिति के समक्ष अपना बयान दर्ज कराने के लिए तैयार हो गई हैं. उनके वकील ने यह जानकारी दी. मीडिया ने मामले की जानकारी रखने वाले एक सूत्र के हवाले से शनिवार को बताया कि अनुमान के मुताबिक समिति कावानाह पर यौन उत्पीड़न के फोर्ड के आरोपों पर उनका पक्ष गुरुवार को सुनेगी. सुप्रीम कोर्ट के न्यायाधीश के रूप में कानावाह के नाम की पुष्टि का भविष्य काफी कुछ इस सुनवाई पर निर्भर करेगा.